Migos

Migos 2008-yilda asos solingan merikalik hip-hop triosi. Guruh Quavo, Offset va  Takeoff nomlari bilan mashhur boʻlgan uchta reperdan iborat. Ularni Atlantada yashovchi reperlar Gucci Mane va Young Jeezyning sobiq menejeri Coach K boshqargan. Guruh DJ Durel, Murda Beatz, Zaytoven va Buddah Bless kabi prodyuserlar bilan hamkorlik qilgan.

Migos 2013-yilda mashxurllikka olib kelgan „Versace“ debyut singlini chiqardi. Keyinchalik bir qancha mashxur singllarni chiqardi. „Fight Night“ (2014), „Look at My Dab“ (2015) va „Bad and Boujee“ (toʻrt marotaba Billboard Hot 100 roʻyxatida Top 10ga kirgan), „MotorSport“ (Nicki Minaj va Cardi B bilan), „Stir Fry“ (2018), „Walk It Talk It“ (Drake ishtirokida) shular jumlasiga kiradi.

Migos oʻzining Yung Rich Nation debyut albomini 2015-yil iyul oyida Quality Control Music lebyli orqali chiqardi. Ularning ikkinchi albomi Culture 2017-yil yanvar oyida chiqdi va AQSh Billboard 200 chartida debyut qildi. Guruh keyinchalik 2017-yil fevral oyida Motown va Capitol Records bilan shartnoma imzoladi. 2018-yil yanvar oyida Culture II albomini chiqardi va bu guruhga Qoʻshma Shtatlardagi ikkinchi raqamli albomi nomini berdi. 2021-yilda trio oʻzlarining uzoq kutilgan toʻrtinchi albomi Culture III-ni chiqardi.

Yoshlik 

Guruh aʼzolari Quavoning onasi Edna Marshall tomonidan Jorjiya shtatining Lourensvill shahrida birga tarbiyalangan. Ular Outkast, Gucci Mane, Hot Boys, Lil Wayne va Master P.ni tinglab oʻsganlar.

Karyera

2008-2012: Birinchi loyihalar 

Migos 2008-yilda Quavo,  Takeoff va  Offset tomonidan tashkil etilgan va ular dastlab oʻzlarini Polo klubi deb atashgan. Ularning uchtasi Atlanta chekkasida, Gvinnet okrugidagi shahar markazidan taxminan 30 daqiqa shimoli-sharqda birga oʻsgan. Guruh 2011-yil 25-avgustda oʻzining birinchi toʻliq metrajli loyihasini, „Juug Season“ nomli miksteypni chiqardi.

2013: Y.R.N (Young Rich Niggas) 
2013-yilda Migos oʻzining „Versace“ singlini chiqardi. Singl AQSh Billboard Hot 100 chartida 99-oʻrinni egallagan. Oʻsha yilning oxirida kanadalik reper Drake qoʻshiqni remiks qilgan. 13-iyun kuni chiqarilgan Y.R.N. (Young Rich Niggas), tanqidchilar eʼtirofiga sazovor boʻldi. Brandon Soderberg guruhning uch aʼzosini Gucci Mane, Soulja Boy va Future bilan taqqosladi.

2013-yil oktyabr oyida guruh XXLning „Show & Prove“ boʻlimida chiqish qildi. „Versace“ 2013-yil yakunlari boʻyicha koʻplab roʻyxatlarga kiritilgan, jumladan XXL „2013-yilning 25 ta eng yaxshi qoʻshigʻi“da uchinchi oʻrin, Complexning „2013 yilning 50 ta eng yaxshi qoʻshigʻi“da toʻrtinchi. Y.R.N. (Young Rich Niggas) SPIN tomonidan 2013-yilning oltinchi eng yaxshi hip-hop albomi deb topildi.

2016-hozirgi kungacha: „Culture“ trilogiyasi 
2016-yil 7-sentyabrda Kanye West Migos bilan shartnoma imzolaganligini eʼlon qildi, lekin 2017-yil yanvarida guruh West leybli bilan shartnomasi yoʻqligini maʼlum qildi.

2016-yil 28-oktyabrda Migos oʻzining Culture yangi albomining birinchi singlini chiqradi. Singl „Bad and Boujee“ deb nomlangan. Qoʻshiq Metro Boomin tomonidan ishlab chiqarilgan va Lil Uzi Vert bilan birga ijro etilgan. Singl uchun musiqiy video 31-oktabrda chiqdi. Singl Billboard Hot 100 ro‘yxatida birinchi o‘rinni egalladi va Migosning AQShdagi birinchi raqamli singliga aylandi. Ularning ikkinchi albomi Culture 2017-yil 27 yanvarda chiqdi.

2017-yil 30-may kuni Migos „Too Hotty“ albomini chiqardi.

2017-yil 16-iyunda Lil Yachty bilan birga Migos Stiv Aokining „Night Call“ qoʻshigʻida rep ijro qilishgan.

27-oktabrda Migos Cardi B va Nicki Minaj bilan birgalikda Culture II uchinchi studiyaviy albomining asosiy singli boʻlgan „MotorSport“ni chiqardi. Ikkinchi singl „Stir Fry“ 2017-yil 20-dekabrda YouTube rasmiy Migos kanalida chiqdi. Qoʻshiqni Pharrell Uilyams ishlab chiqqan. Qoʻshiq 2018-yilgi NBA All-Star Weekend dasturida ishlatilgan. 2018-yil 22-yanvarda Dj Durel hamkorligida „Supastars“ nomli promo-singli chiqdi. Culture II 2018-yil 26-yanvarda chiqarildi. Albom yigirma to‘rtta trekdan iborat bo‘lib, ularda Metro Boomin, Dun Deal, Murda Beatz, Travis Scott, Zaytoven va boshqalarning duet chiqarishlari mavjud.

2018-yil oktabr oyida Quavo Culture III 2019-yil boshida chiqarilishini aytdi. Keyin albom kechiktirildi va 2020-yil boshida chiqarilishi qayta rejalashtirildi. Biroq COVID-19 pandemiyasi tufayli albom yana orqaga surildi.

2020-yil 22-may kuni Lil Ueynning Apple Music-dagi Young Money Radio shousida Migos Culture III nomini boshqa nomga o‘zgartirishini eʼlon qildi. Biroq, 2021-yil 17-mayda guruh Instagram orqali Culture III asl nomi bilan oʻsha yilning 11-iyunida chiqarildi.

Huquqiy masalalar

2015: Jorjiya janubiy universitetidagi kontsert voqeasi 

2015-yil 18-aprelda Migos Jorjiya janubiy universitetining 2015-yil bahorgi kontsertini boshlamoqchi edi. Shou 19:00 da boshlandi, biroq, guruh rejalashtirilgan soat 21:00 dan deyarli bir yarim soat kechroq sahnaga chiqdi. Garchi ularning ijro shartnomasida kamida 45 daqiqalik toʻplam muddati belgilangan boʻlsa-da, guruh sahnani tark etishdan oldin 30 daqiqadan kamroq vaqt davomida ijro etdi. Konsertda Universitet politsiya boʻlimi, Stateboro politsiya boshqarmasi va Bulloch okrugi sherif idorasi guruhning furgonlaridan kuchli marixuana hidini aniqladi va haydovchilar huquq-tartibot idoralari tomonidan soʻroq qilindi. Keyingi tergovdan so‘ng, rep triosi va ularning 12 nafar aʼzosi marixuana saqlaganlik, maktab xavfsizligi zonasida o‘qotar qurol saqlaganlik uchun hibsga olindi.

Universitet rasmiylari Migosning obroʻsidan xabardor boʻlgan boʻlsa-da, guruhga chiqishga ruxsat berildi, chunki u talabalar soʻrovida bahorgi kontsert uchun koʻrib chiqiladigan yetti guruh va sanʼatkorlar orasida eng koʻp ovoz olgan va talabalar shu guruh tufayli shou chiptalarini sotib olgan. Shartnomaga koʻra, guruhga 30 000 dollar toʻlanishi kerak edi, ularning promouteri Big House Collective qoʻshimcha 3 000 dollar olishi kerak edi. Universitet xodimlari dastlab guruhning kechikib kelishi, ish faoliyatini qisqartirishi va universitet atrofida kontrabandaga egalik qilishlari sababli Migosni shartnomani buzishga harakat qilishdi, ammo, universitet oxir-oqibat kelishilgan toʻlovlarning yarmini toʻladi.

2015-yilning 20-aprelida Takeoff, Quavo va ularning hamrohlarining olti nafar aʼzosi Bulloch okrugi prokuraturasi tomonidan garov evaziga ozod qilindi, Offset va yana olti nafari hech qanday kafolatsiz hibsda qolishdi. Ularning hibsga olinishi natijasida 2015-yil 28-aprelda Migos Yung Rich Nation tur konsert sayohatini iyulgacha qoldirdi.

2015-yil 2-may kuni Offset hibsda bo‘lganida, boshqa mahbusga hujum qilib, og‘ir jarohatlar etkazganidan keyin jazoni ijro etish muassasasi ichida tartibsizlikni qo‘zg‘atganlikda ayblangan. 2015-yil 8-may kuni Sud majlisida Migosning ikki aʼzosi ham garovdan voz kechildi, qolgan toʻrt kishiga garov berildi. Shuningdek, sudya Tyorner ozod etilgan toʻrt kishiga boʻlib oʻtgan ishda ishtirok etgan hech kim bilan aloqa qilmaslikni buyurdi. Offsetning advokatining taʼkidlashicha, rep triosiga huquq-tartibot idoralari adolatsizlik qilgan. Chunki politsiyachilar ikki furgon ichidan topilgan oʻqotar qurollar va noqonuniy giyohvand moddalar ularga tegishli ekanligini isbotlay olmagan. Ammo prokuratura Migosning zoʻravonlik tarixi tufayli talabalar va keng jamoatchilik xavfsizligi uchun kontsertda huquqni muhofaza qilish organlari ishtirok etgan deb javob berdi. Qarorni eshitgach, Offset sud zalida behayo soʻzlarni aytdi.

Sakkiz oylik hibsda boʻlganidan soʻng, Offset 2015-yil 4-dekabrda ayblov shartnomasini qabul qilib, ozod qilindi. Sudni tan olish kelishuvi 1000 dollar jarima toʻlash, besh yillik sinov muddatini oʻtashni oʻz ichiga oladi. Marixuana bilan bogʻliq ayblovni tan oldi va 12 oylik sinov muddatiga hukm qilindi. Quavo marixuana bilan bogʻliq ayblovlar uchun hech qanday eʼtiroz bildirmadi va 12 oylik qamoq jazosini oldi.

2017-hozirgi kungacha: Davomli huquqiy muammolar 

2017-yilning 7-iyulida, parvoz oldidan yukxaltasini yerdan yuqoridagi saqlash qutisiga ko‘chirishdan bosh tortganidan so‘ng, Atlantadan Ayova shtatiga parvozni tark etish so‘ralgan.

2017-yilda janubiy Floridalik reper XXXTentacion guruh uni yaralaganini va unga qurol oʻqtalganini daʼvo qildi.

2018-yil mart oyida Nyu-York politsiyasi Vashington avenyusida2015-yilda olti kishi pichoqlab ketilgan joyda tartibsizlikni qo‘zg‘atganlikda ayblab, guruhni sudga berdi. Yuzidan jarohat olgan kontsert ishtirokchisi ham guruhni.

Diskografiya 

 Yung Rich Nation (2015)
 Culture (2017)
 Culture II (2018)
 Culture III (2021)

Studio Albomlar

Filmografiya

Mukofot va nominatsiyalar

Manbalar 

Reper
Rep
Atlanta
Hip Hop